Két okostelefonnal bővíti hazai kínálatát a Huawei
Magyarországra is megérkezett a Huawei nova-szériájának két új okostelefonja.
A nova Y70 és a nova Y90 készülékek megörökölték a nova szériára jellemző tetszetős külsőt. A Huawei nova Y70-et a gyártó 6,75 hüvelykes FullView kijelzővel szerelte fel, amely a magas, 90,26%-os kijelző-test aránynak köszönhetően több tartalmat jelenít meg szélesebb nézetben. Az új készülék intelligens sötétítéssel és e-könyv-móddal védi a felhasználók szemét, valamint szükség esetén csökkenti a képernyő fényerejét és a színhőmérsékletet. 48MP-es főkamera, innovatív AI technológiákkal A nova Y70 AI tripla kamerarendszerrel rendelkezik, amelynek része egy 48 MP-es (f/1,8 rekesznyílás) nagy felbontású főkamera, egy 120°-os 5 MP-es ultraszéles látószögű kamera és egy 2 MP-es mélységérzékelő kamera. A nagy felbontású főkamera az optimalizált Huawei algoritmusokkal csökkenti a zajt és növeli a dinamikatartományt, a 120°-os ultraszéles látószögű kamerának köszönhetően pedig több tartalom elfér egy felvételen. A mélységérzékelő kamera az újonnan kifejlesztett bokeh-algoritmussal pontosan meghatározza a téma távolságát és mélységét. Az új okostelefonnal 8 megapixeles előlapi kamerájának köszönhetően részletgazdag szelfik készíthetők, akár bokeh-effektussal is, ezenfelül a Huawei saját fejlesztésű AI Szépség algoritmusa gondoskodik a testreszabott szépséghatásról a felhasználók jellemzői, például életkora és neme alapján. Mindemellett a készülék HDR háttérvilágítású képalkotási technológiája több részletet képes rögzíteni portrékról és tájképekről egyaránt. 22,5 W-os HUAWEI Supercharge, vezetékes fordított töltés, bővíthető memória Akkumulátora hosszú üzemidőt biztosít. A 22,5 W-os HUAWEI SuperCharge töltőnek köszönhetően rövidebb idő alatt feltölthető, így átlagos használat mellett elég hetente kétszer kell tölteni. A készülék másik hasznos jellemzője, hogy 5V/1A kimenettel rendelkezik, így vezetékes fordított töltéssel akár powerbankként is használható Huawei okosórákkal, okoskarkötőkkel és okostelefonokkal. A nova Y70 4 GB-os telefonmemóriával rendelkezik, 128 GB-os tárolókapacitása pedig MicroSD-kártyák használatával 512 GB-ig növelhető. A készülék EROFTS szuper fájltömörítési technológiával is rendelkezik, amely minimalizálja a tárhelyhasználatot. Az EMUI 12-vel felszerelt okostelefonon elérhető a HUAWEI MeeTime többhívásos funkció, amely akár tizenkét fél HD videóhívását teszi lehetővé. nova Y90: a fotózás és a dizájn rajongóinak A gyártó másik legújabb okostelefonját 6,7 hüvelykes HUAWEI Edgeless FullView kijelzővel szerelték fel.  A képernyő kávái mindössze 1,05 mm-esek, így a képernyő-test arány 94 százalékos. A nova Y90 kijelzője kényelmes olvasási élményt biztosít köszönhetően az olyan megoldásoknak, mint a képernyő elsötétítésének vezérlése, a szemkímélő- és e-könyv- módok. 50MP-es főkamera, kiemelkedő fotós és videós funkciók A nova Y90 nagyfelbontású, 50 MP-es főkamerájának köszönhetően kiemelkedő éjszakai fényképezési képességekkel bír. Szuper éjszakai módban (Super Night Mode) a készülék világos és tiszta éjszakai felvételeket készít, így jobb képminőséget és több részletet biztosít: egy mesterségesintelligencia-alapú algoritmus dolgozik a zaj csökkentésén, a stabilitás növelésén és az éjszakai felvételek képtisztaságának javításán. Mozgó objektumok rögzítésekor hasznos funkció a nova Y90-ben található AI Pillanatkép, amely intelligensen felismeri a különféle helyzeteket, és valós időben érzékeli a kamera előtt mozgó emberek és tárgyak amplitúdóját. A fejlett algoritmus adaptívan állítja be a zársebességet, és azonnal rögzíti a gyors mozgású pillanatokat.   A főkamera mellett egy 2 MP-es mélységérzékelő kamera található, amely kiemeli a kép alanyát, míg a harmadik, 2 MP-es makrókamera a mikroszkopikus világ részleteit rögzíti. Az okostelefon egy 8 MP-es előlapi kamerával is büszkélkedhet, amely a különleges funkcióknak – például a hátteret finoman elhomályosító bokeh-effektusnak köszönhetően új szintre emeli a szelfizést. A Huawei Beauty Mode 5.1 gondoskodik a simább bőrtónusról és a világosabb képekről. A nova Y90 használható előlapi/hátlapi kettős nézetű videó módban, ahol az első és a hátsó kameraképek egyszerre jelennek meg a képernyőn. Videórögzítés közben az okostelefon lehetővé teszi a folytonos előlapi/hátlapi felvételt is, így zökkenőmentesen lehet váltani az első és a hátsó kamera között. 40 W-os HUAWEI SuperCharge és 128GB tárhely A nova Y90 5000 mAh-s akkumulátora biztosítja a készülék egész napos intenzív használatát. Az okostelefon 40 W-os HUAWEI SuperCharge töltőjének köszönhetően 2,3 órányi játékot tesz lehetővé a készülék 10 perces töltésével. A nova Y90 128 GB-os tárhelyének köszönhetően a felhasználók kedvenc alkalmazásai, játékai vagy fájljai könnyedén tárolhatók. Az EMUI 12-vel felszerelt okostelefonon elérhető a MeeTime többhívásos funkció, amely akár tizenkét fél HD videohívását teszi lehetővé. Emellett a nova Y90 személyi asszisztensként is használható: az okostelefonra mentett fájlokat a felhasználók számítógépükről is elérhetik és szerkeszthetik, legyen szó dokumentumok átdolgozásáról, kereséséről vagy tárolásáról. A nova Y70 Éjfekete, Kristálykék és Gyöngyfehér színekben, a HUAWEI nova Y90 pedig Éjfekete, Kristálykék és Smaragdzöld színekben lesz elérhető 79.990, a nova Y90-é 99.990 forintos áron. A nova Y70 készülék vásárlásakor július 31-ig között, a nova Y90 modell vásárlásakor pedig július 18. és július 31. között HUAWEI Band 7 okoskarkötőt is ad a gyártó. Borítóképünkön a Huawei nova Y90